Na osnovu Zakona o upravljanju otpadom (»Sl.list CG« br. 64/11 i 39/2016), Odluke o sprovođenju postupka zbrinjavanja otpada br. \_\_\_\_\_\_\_\_\_\_ od \_\_\_\_\_\_\_\_\_\_.godine i Rješenja o imenovanju komisije br. \_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_.godine, objavljujemo

**JAVNI POZIV**

**Za dostavljanje ponuda za otkup starog željeza u cilju trajnog zbrinjavanja otpada**

**Predmet postupka:**

Predmet je otpad nastao u krugu EPCG-ŽNK, prema obimu, količini i vrsti, kako je to naznačeno u specifikaciji:

|  |  |  |  |  |  |  |
| --- | --- | --- | --- | --- | --- | --- |
| **R.B.** | **Opis predmeta nabavke,****odnosno dijela predmeta nabavke[[1]](#footnote-1)** | **Bitne karakteristike predmeta nabavke[[2]](#footnote-2)** | **Količina** | **Jedinica mjere** | **Cijena/t bez PDV-a** | **Ukupno bez PDV-a** |
| 1. | Prodaja otpadnog željeza nekadašnje krečane, i rušenje armirano betonske konstrukcije  | Porušeni objekat se sastoji od armiranobetonske konstrukcije (stubovi, grede i ploče, bez fasadnih zidova kroz koju se centralnim dijelom provlači cilindrična peć za žarenje krečnjaka. Prve dvije etaže su napravljene od armiranobetonske konstrukcije dok su naredne tri od čelične montažne konstrukcije sa fasadnom ispunom od opeke, koja je porušena. Naredne četiri etaže su napravljene od čeličnih platformi.Ponuđač treba da predvidi sav alat materijal transportna sredstva, kvalifikovanu radnu snagu i sve drugo što je potrebno do potpunog uklanjanja objekta sa lokacije. Ponuđena cijena uključuje sječenje čelične konstrukcije do dimenzija pogodnih za utovar i kamionski transport, utovar i odvoz, rušenje bagerima sa pikamerima betonskog dijela konstrukcije, utovar šuta i odvoz na lokaciju u krugu Željezare koju odredi Naručilac. Konstrukcija se ruši do cca 0,5m ispod površine terena u cilju kasnijeg tamponiranja i nivelacije terena. Željezo se prodaje u viđenom stanju. Tačna količina predmeta prodaje utvriće se mjerenjem-vaganjem kod prodavca, uz prisustvo predstavnika odabranog ponuđača – kupca i predstavnika prodavca. Staro željezo nije moguće kupovati parcijalno, već isključivo u cjelosti. |  | tona |  |  |

**Napomena:**

* Početna cijena koju Operater plaća za željezo je 110,00€/t bez PDV-a;
* U ukupnu cijenu uračunati troškove utovara, sječenja čelične konstrukcije, transporta, mjerenja - vaganja otpada.

**2. Uslovi i način plaćanja**

Tačna količina i vrijednost otpada, utvrdiće se mjerenjem-vaganjem kod ovlašćene organizacije u trenutku primopredaje otpada, a na osnovu vagarskih listova potpisanih od strane ovlašćenih lica Naručioca i Ponuđača sa kojim se zaključi Ugovor. Jedinične cijene po toni date u ponudi, se ne mogu mijenjati. U ukupnu cijenu su uračunati svi zavisni troškovi sječenja, utovara, transporta, mjerenja – vaganja otpada.

**3. Uslovi i podobnost ponuđača**

U postupku može da učestvuje samo ponuđač koji:

1. je registrovan za obavljanje djelatnosti. Dokaz o registraciji kod organa nadležnog za registraciju (Izvod CRPS-a);
2. ima dozvolu (licencu ili drugi akt) za obavljanje djelatnosti koja je predmet poziva, u skladu sa zakonom,

- Dozvola za preradu, odstranjivanje, sakupljanje i transport otpada (prema šiframa otpada datim u tački 1 Poziva));

1. je uredno izvršio sve obaveze po osnovu poreza i doprinosa o kojima evidenciju vode državni organi u skladu sa zakonom. Potvrde organa uprave nadležnog za poslove poreza da su uredno izvršene sveobaveze po osnovu plaćanja poreza i doprinosa za period do 90 dana prije javnog otvaranja ponuda (Potvrda iz Poreske uprave Ministarstva finansija);
2. u periodu od dvije godine prije dostavljanja poziva nije osuđen za krivično djelo i da mu nije izrečena mjera zabrane obavljanja djelatnosti u vezi sa krivičnim djelom (Uvjerenje iz Ministarstva pravde za pravno lice).

U okviru ponude dostaviti i sljedeće:

1. Naziv i sjedište pravnog lica;
2. Matični broj pravnog lica;
3. Ime i prezime lica za komunikaciju sa Naručiocem, broj telefona, e-mail;
4. Broj računa i naziv banke;
5. Dokaz o uplati depozita;
6. Finansijski dio ponude;
7. Period važenja ponude.

Svi dokumenti, podnijeti uz ponudu, treba da budu povezani neprekidnom trakom (jemstvenikom) u jednu cjelinu i zapečaćeni tako da se ne mogu naknadno ubacivati, odstranjivati ili zamjenjivati pojedinačni listovi, odnosno prilozi, a da se vidno ne oštete listovi ili pečat. Svaka stranica ponude mora biti numerisana.

Nije dozvoljeno dostavljenje alternativnih ponuda.

Otpad se preuzima u viđenom stanju bez prava na naknadnu reklamaciju, u roku od 30 kalendarskih dana od dana zaključenja Ugovora. Obaveza izabaranog operatera otpada je da trajno zbrine preuzeti otpad i da o tome dostavi EPCG AD pisani dokaz, što će biti definisano Ugovorom.

Ponuđač je obavezan da preuzme kompletnu odgovornost za bezbjedan rad i zaštitu okoline, tokom preuzimanja, odnosno utovara i transporta, kao i demontaže predmetnog otpada.

**4. Kriterijum za izbor najpovoljnije ponude je »najviša ponuđena cijena otpada«.**

**5. Vrijeme i mjesto uvida**

Zainteresovani ponuđači otpad mogu pogledati u toku trajanja Poziva, radnim danima od 7-15h zakazivanjem termina obilaska kod kontakt osobe:

* Ljiljana Pićurić, kontakt telefon: 068/337-481;

**6.** **Vrijeme i mjesto podnošenja ponude**

Ponude dostaviti u zapečaćenoj koverti sa naznakama »ZA POZIV ZA DOSTAVLJANJE PONUDA ZA TRAJNO ZBRINJAVANJE OTPADA« i **»NE OTVARAJ prije zvanične sjednice Komisije za otvaranje ponuda«.** Na koverti moraju biti naznačeni i osnovni podaci o ponuđaču (naziv i adresa).

Ponude se dostavljaju na adresu:

EPCG AD Nikšić, ul. Vuka Karadžića br. 2, Nikšić ili neposredno na arhivi EPCG AD Nikšić do dana **07.05.2025.** u zapečaćenom omotu do **11:00h.**

**7. Vrijeme i mjesto javnog otvaranja ponuda**

Javno otvaranju ponuda, kojem su obavezni prisustvovati ovlašćeni predstavnici ponuđača, uz pisano ovlašćenje, biće održano nakon isteka krajnjeg roka za prijem ponuda **07.05.2025. godine u 11:10h** u prostorijama EPCG, ul. Vuka Karadžića 2, Nikšić.

Ponude dostavljene poslije navedenog roka, kao i one koje su nepotpune ili nijesu zapečaćene neće se razmatrati.

Ukoliko dva ili više ponuđača ponude istu cijenu, ponuda će se licitirati na licu mjesta.

**8.** **Rok za donošenje odluke**: **10 dana** od dana otvaranja ponuda.

**9. Druge informacije**

Izabrani ponuđač, sa kojim će se zaključiti Ugovor o predaji otpada, obavezan je da se pridržava, odnosno postupa u svemu u skladu sa odredbama člana 81 Zakona o upravljanju otpadom (»Sl.list CG« br. 64/11 i 39/2016) kao i odredbama Pravilnika o bližem sadržaju dokumentacije koja se podnosi uz zahtjev za izdavanje dozvole za uvoz, izvoz i tranzit otpada, kao i listi klasifikacije otpada (»Sl.list CG« br.71/10).

Izabrani ponuđač je dužan da zaključi Ugovor o predaji otpada u roku od 15 dana od dana donošenja odluke, kojim će bliže definisati prava i obaveze.

Za vrijeme trajanja Poziva za dostavljanje ponuda za trajno zbrinjavanje otpada zainteresovani ponuđači mogu dobiti sva potrebna obavještenja od osobe za kontakt: Filip Krivokapić, tel.br. 040 204 169 i mail: filip.krivokapic@epcg.com.

|  |
| --- |
|  **Izvršni direktor** |
|  |
|  Ivan Bulatović, dipl.el.ing. |
|   |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Potpisan dokument se nalazi u arhivi Naručioca.

1. Opis predmeta nabavke u cjelini, odnosno po partiji ili stavkama [↑](#footnote-ref-1)
2. Kvalitet, dimenzija, oblik, bezbjednost, performansa, označavanje, rok upotrebe,i dr. [↑](#footnote-ref-2)